# A cadea trófica

## Glosario

## Compoñente biótico

Definición:

  Son os organismos vivos que inflúen na forma dun ecosistema. Poden referirse á flora, a fauna e os fungos dun lugar e as súas interaccións.

Exemplo:

  Este ecosistema ten un compoñente moi variado, nel viven: cabalos, canarios, fungos e plantas.

# A cadea trófica

É un dos mecanismos máis importantes que permiten transferir enerxía e materia a través do compoñente biótico dun ecosistema.

Hai unha relación trófica entre dous organismos, cando un deles é consumido polo outro. Tamén se coñece co nome de cadea alimentaria.

Calquera cadea trófica está formada por niveis, a través dos cales se van pasando os nutrientes e a enerxía, pasando dun organismo ó outro, en forma de alimento.

Os distintos niveis da cadea trófica son:

## 1. Produtores

Son organismos autótrofos. Fabrican o seu propio alimento a través da fotosíntese.

Como exemplo, poderíamos falar das algas, plantas e algunhas bacterias.

## 2. Consumidores primarios

Son os herbívoros.

Comen aos produtores (plantas).

## 3. Consumidores secundarios

Son carnívoros.

Aliméntanse dos consumidores primarios (herbívoros).

## 4. Consumidores terciarios

Son os carnívoros que se alimentan de consumidores secundarios (outros carnívoros).

## 5. Descompoñedores

Aliméntanse de restos de seres vivos. Transforman a materia orgánica en sales minerais.

Exemplos de descompoñedores serían as bacterias, os fungos e algúns invertebrados como as miñocas.

## Audio

audio/mpeg

## Apoio visual

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)